Verslag oor konsultante 'kommerwekkend' | Nuus24
Verslag oor konsultante 'kommerwekkend'
Kaapstad – Daar sal geen dienslewering wees indien die regering nie gebruik maak van die dienste van konsultasiemaatskappye nie, het Raadgewende Ingenieurs Suid-Afrika (Cesa) Vrydag gesê.Cesa het gesê 'n verslag van die ouditeur-generaal wat die regering se gebruik van konsultante uiteensit, is kommerwekkend.Volgens die verslag het nasionale regeringsdepartemente oor drie jaar R33,5 miljard aan konsultante bestee.Graham Pirie, hoof van Cesa, het gesê hy is bekommerd dat die verslag alle konsultante oor dieselfde kam skeer.Hy het saamgestem dat daar nie geskikte bestuursmaatreëls in plek is nie, veral met betrekking tot die betaling vir dienste."Dit is duidelik in die feit dat die staatsentiteite steeds sowat R1 miljard agterstallig is met die betaling van konsultasiemaatskappye."Cesa verteenwoordig 480 maatskappye met meer as 22 000 werkers.Pirie het gesê daadwerklike pogings word aangewend om te verseker dat geskikte maatreëls in plek is sodat Cesa-lede hul pligte, gebaseer op sterk etiese beginsels, kan uitvoer.Hy het gesê die regering behoort meer geld te bestee aan ingenieurskonsultante, wat kan help met nuwe projekte, en die besteding aan infrastruktuur kan verminder.– Volg Nuus24 op Twitter